কেন্দ্রীয় মন্ত্রিপরিষদ

কেন্দ্রীয় মন্ত্রিপরিষদ ভারত সরকারের প্রধান নির্বাহী কেন্দ্র, যা নির্বাহী বিভাগের গরিষ্ঠ সিদ্ধান্ত গ্রহণকারী কেন্দ্র হিসাবে কাজ করে। ভারতের প্রধানমন্ত্রী ও প্রত্যেক নির্বাহী মন্ত্রকের প্রধান নিয়ে মন্ত্রিপরিষদ গঠিত হয়। বর্তমানে কেন্দ্রীয় মন্ত্রিপরিষদের প্রধানমন্ত্রী নরেন্দ্র মোদী এবং প্রধানমন্ত্রী সহ ২৯টি মন্ত্রী এর সদস্য। কেন্দ্রীয় মন্ত্রিপরিষদ সমষ্টিগতভাবে ভারতীয় সংসদের লোকসভার নিকট দায়বদ্ধ। কেন্দ্রীয় ক্যাবিনেট ভারতের শীর্ষ সিদ্ধান্ত গ্রহণকারী কেন্দ্র এবং এটি কেন্দ্রীয় মন্ত্রিপরিষদের এক উপসেট। ক্যাবিনেট মন্ত্রী বা পূর্ণমন্ত্রিগণ কেন্দ্রীয় সরকারের গুরুত্বপূর্ণ মন্ত্রকের কার্যভার গ্রহণ করেছেন। সংবিধানের অনুচ্ছেদ ৭৫(১ক) অনুযায়ী, মন্ত্রিপরিষদে প্রধানমন্ত্রী সহ মন্ত্রিগণের মোট সংখ্যা লোকসভার সর্বমোট সদস্যসংখ্যা ১৫ শতাংশের বেশি হবে না। মন্ত্রীকে সংসদের সদস্য হতে হবে। অনুচ্ছেদ ৭৫(৫) অনুযায়ী, কোনো মন্ত্রী ক্রমান্বয়ে ছয় মাস ধরে সংসদের উভয় কক্ষের যেকোনো একটির সদস্য না হলে তিনি ঐ কালের অবসানে আর মন্ত্রী থাকবেন না। সংবিধানের অনুচ্ছেদ ৭৫(৩) অনুযায়ী, মন্ত্রিপরিষদ সমষ্টিগতভাবে ভারতীয় সংসদের নিম্নকক্ষ লোকসভার নিকট দায়বদ্ধ। লোকসভায় কোনো মন্ত্রী দ্বারা পেশ করা কোনো আইন গৃহীত না হলে তার জন্য সমগ্র মন্ত্রিপরিষদ দায়বদ্ধ এবং কোনো নির্দিষ্ট মন্ত্রী দায়ী নন। লোকসভার প্রতি আস্থা হারালে নতুন সরকার গঠন করতে সমগ্র মন্ত্রিপরিষদকে পদত্যাগ করতে হবে। কেন্দ্রীয় মন্ত্রিপরিষদে পাঁচ ধরনের মন্ত্রী রয়েছে, এবং নিচে তাঁদের পদমর্যাদা ক্রম অনুযায়ী সাজানো হয়েছে: প্রধানমন্ত্রী: কেন্দ্রীয় মন্ত্রিপরিষদের প্রধান। উপপ্রধানমন্ত্রী: প্রধানমন্ত্রীর অনুপস্থিতিতে প্রধানমন্ত্রীর ভূমিকা পালন করেন। পূর্ণমন্ত্রী: কেন্দ্রীয় ক্যাবিনেটের সদস্য, মন্ত্রকের প্রধান। প্রতিমন্ত্রী (স্বাধীন দায়িত্ব): নবাগত মন্ত্রী যিনি পূর্ণমন্ত্রীকে রিপোর্ট করেন না। প্রতিমন্ত্রী: উপমন্ত্রী যিনি পূর্ণমন্ত্রীকে রিপোর্ট করেন। সংবিধানের অনুচ্ছেদ ৭৫(১) অনুযায়ী, প্রধানমন্ত্রী রাষ্ট্রপতি কর্তৃক নিযুক্ত হন এবং অন্যান্য মন্ত্রিগণ প্রধানমন্ত্রী আদেশ অনুসারে রাষ্ট্রপতি কর্তৃক নিযুক্ত হন। প্রামাণ্য তথ্য অনুযায়ী, দ্বিতীয় সহস্রাব্দের শেষ থেকে শুরু করে কোনো সংসদ সদস্যের নির্বাচনী কর্মক্ষমতা মন্ত্রিত্ব লাভের সম্ভাবনাকে প্রভাবিত করে। বর্তমান কেন্দ্রীয় মন্ত্রীর তালিকা নিম্নরূপ: ভারতের সংবিধানের অনুচ্ছেদ ৫৮ ভারতের সংবিধানের ভাগ ১৮ Rajendran, S. (১৩ জুলাই ২০১২)। "Of Deputy Chief Ministers and the Constitution"। দ্য হিন্দু। বেঙ্গালুরু। আইএসএসএন 0971-751X। ওসিএলসি 13119119। ১ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৭ মার্চ ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ladwig III, Walter C. (২৩ ডিসেম্বর ২০১৯)। "Executive Particularism and Ministerial Selection in India"। Legislative Studies Quarterly। Department of Political Science at Washington University in St. Louis। 44 (4): 469–493। ডিওআই:10.1111/lsq.12261। ১৬ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) The Hindu (৯ জুন ২০২৪)। "Modi Cabinet 2024: List of Cabinet Ministers" (ইংরেজি ভাষায়)। ৯ জুন ২০২৪ তারিখে মূল থেকে আর্কাইভ করা। সংগ্রহের তারিখ ৯ জুন ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) The Hindu (১০ জুন ২০২৪)। "Full list of ministers with portfolios in Modi 3.0 government: Who gets what" (ইংরেজি ভাষায়)। ১০ জুন ২০২৪ তারিখে মূল থেকে আর্কাইভ করা। সংগ্রহের তারিখ ১০ জুন ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "এনডিএ সরকারের তৃতীয় দফায় কে কোন মন্ত্রক সামলাবেন? মোদী নিজের হাতে কোন দায়িত্ব রাখলেন?"। আনন্দবাজার অনলাইন। ২০২৪-০৬-১০। সংগ্রহের তারিখ ২০২৪-০৬-১০।  উইকিমিডিয়া কমন্সে কেন্দ্রীয় মন্ত্রিপরিষদ সম্পর্কিত মিডিয়া দেখুন। ভারতের জাতীয় পোর্টালে কেন্দ্রীয় মন্ত্রিপরিষদ